24 F. G. K R I E G E R 



Nihil iam fere mihi restat, nisi ut indicem in quonam statu varia in- 

 stituta academica versentur. 



Atque Bibliothecam academicam, Hortum botanicum variaque praeterea 

 suppellectilis academicae receptacula et officinas in optimo versari statu 

 atque subsidiis satis abundeque sustentata esse, ipse testis sum oculatus. 



At non omnia in Academia nostra nitere idem expertus scio. Minus 

 enim quam par est prospectum est ut aedificia , in quibus suppellex acade- 

 miae asservatur, satis sint ampla, ut et materiei rite disponendae sufficiant, 

 et Academicam iuventutem in iis docendani capere possint. 



In his omnium maxime mutatam emendatamque conditionem clamat 

 aedificium, quod Bibliothecae Academicae voluminibus tributum est, domi- 

 cilium eheu ! tenue et angustum , adeo ut non tantum librorum molem ibi 

 asservatorum ferre recuset, sed etiam magna pars operum praestantissi- 

 morum in granaria coniecta et tamquam in exsilium sint ablegata. Obser- 

 vatorium astronomicum , cui praeest vir apud nostrates et exteros clarissi- 

 mus, tarn grandi nomine indignum esse inter omnes iamduduni convenit. 

 Museum physicum et Laboratorium chemicum vix melius sunt habita quam 

 Bibliotheca. In iis quoque non satis est spatii, ut varia instrumenta apte 

 collocari possint atque gnavis iuvenibus exercitationum experimentorumque 

 faciendorum occasio sit data. Idem denique neque quis credit pro 

 axis et focis me pugnare, idem fere valet de Nosocornio academico. 



Sed parcamus querelis ! spem enim licet concipere neque immaturam 

 neque temerariam , fore ut mox quaecumque iam sunt mauca et vitiosa 

 corrigantur et suppleantur. Academiae enim Curatores, viri illustrissimi , 

 qui nihil eorum praetervident unde Academiae salutem iudicant pendere et 

 florem, hisce sarciendis damnis omnem lapidem moverunt, atque nisi mea 

 me spes fallit multum iam promoverunt. Quod diu multumque et a 

 multis agitatum est Nosocomii Academici amplificandi consilium, hoc iam 

 in eo est ut patretur. Huic exstruendo aedificio propediem manus admo- 

 vebuntur; chemiae vero et physicae docendae aedificia assignatum iri ma- 

 gis idonea, spem fovemus, haud illam, precamur, vanam. Magnum fert 

 rumor aedificium iri conditum, et his disciplinis et docendae anatomiae 

 destinatum; et si verum est, quod veruni esse et cupimus et credimus, 

 eadem opera pressae, suaque magnitudine laboranti Bibliothecae prospec- 



